Linia 2 (servizzi ferroviari metropolitan de Napoli)

La linia 2 del servizzi ferroviari metropolitan de Napoli a l'è la denominazion del servizzi metropolitan M80 che 'l va in sul passant ferroviari de Napoli faa de la Trenitalia.
 Storia 
A l'è inaugurada in del 1925 del regimm fassista 'me Metropolitana FS e l'è staa el primm esempi de ferrovia metropolitana in Italia.

 Cronologia 
Settember 1925: A hinn inauguraa i relazion in tra Napoli e Pozzuoli cont i automotris RM 5131-5146 a terza rodaia
1927: A hinn giontaa i stazion de Bagnoli-Agnano Terme e Gianturco
1929: A l'è giontada la stazion de Napoli Piazza Leopardi
1935: A l'è tolta via la terza rodaia a hinn doperaa di automotris FS E.624
1961: A l'è giontada la stazion de Cavalleggeri Aosta
1992: I treni a hinn classificaa 'me treni metropolitan
1997: El Comun ciama el servizzi linia 2
2009: I treni a longa percorrenza doperen pu el passant
14 dicember 2012: L'è vert el capoligna de Napoli San Giovanni-Barra

 Gestor 
L'infrastruttura a l'è gestida de la RFI e i treni hinn servii de la Trenitalia. In tra 'l 2002 e 'l 2005 el servizzi a l'era faa de la Metronapoli.

 Stazion e percors 

La linia 2 la conliga Pozzuoli a la zona Est de Napoli e la tocca tucc i pont nevralgich de la città cont on percors sotta terra. On binari de servizzi el conliga la stazion de Napoli Campi Flegrei a la ferrovia Cumana ma l'è no doperaa per el straport di passegee.

 Progett 
Da on poo de temp a l'è in costruzion la stazion de Napoli Galileo Ferraris, de che hinn staa faa i access e la banchina, ma manchen i fond per finìlla. Se parla anca de fà 'na stazion arent de Agnano.

 Servizzi 
El servizzi offert a l'è quell de treno metropolitan cont ona percorrenza de 55 menut, che in del 1938 l'era de 30 menut.

Dal dicember 2014 la tratta Pozzuoli Solfatara-Napoli San Giovanni-Barra la gh'ha l'orari cadenzaa, cont di cors ògni 15 menut pussee di treni regionai che fermen a Campi Flegrei.

A hinn attiv servizzi in su 'sti tratt:
Napoli San Giovanni-Barra - Pozzuoli Solfatara
Caserta - Napoli Campi Flegrei
Salerno - Napoli Campi Flegrei
Castellammare di Stabia - Napoli Campi Flegrei

 Material rotabil 
In principi eren doperaa di composizion particolar, in di agn '60 sostituii di automotris FS ALe 803, sostituii in di agn '80 di automotris FS ALe 724. Dal 2016 a l'è scominciada la sostituzion cont i treni Jazz. Per i relazion Caserta - Napoli Campi Flegrei a hinn doperaa anca i Treni Alta Frequentazione.

 Riferiment 
Consegnato il primo Treno Jazz
Linea 2

 Vos corelaa 
Servizzi ferroviari metropolitan de Napoli

Categoria:Servizzi ferroviari metropolitan de Napoli